
TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
1. Tiekėjo kvalifikacija turi atitikti šiame priede nustatytus reikalavimus kvalifikacijai.

	Eil.
Nr.
	Reikalavimai
	Reikalavimus įrodantys dokumentai
	Subjektas, kuris turi atitikti reikalavimą

	1.
	Tiekėjas per paskutinius 5 metus iki pasiūlymų pateikimo termino pabaigos arba per laiką nuo Tiekėjo įregistravimo dienos (jeigu Tiekėjas vykdė veiklą mažiau nei 5 metus) yra savo jėgomis tinkamai ir laiku įvykdęs vandens gerinimo įrenginių remonto, rekonstrukcijos ar naujos statybos darbų, kurių vertė yra ne mažesnė kaip 100 000 Eur be PVM (įskaitant įrangos vertę).
	Pateikiama su pasiūlymu: 
1. EBVPD;
2. Pagrindinių per pastaruosius 5 metus arba per laiką nuo Tiekėjo įregistravimo dienos (jeigu Tiekėjas vykdė veiklą mažiau kaip 5 metus) įvykdytų sutarčių sąrašas (Pirkimo sąlygų priedas Nr. 9), pasirašytas vadovo ar jo įgalioto asmens, kuriame nurodyti sutarčių pavadinimai, sutarčių aprašymai, sutarčių vertės, užsakovų duomenys.
Užsakovų pažymos, apie tai, kad darbai atlikti tinkamai ir laiku, pažymose turi būti nurodyta: sutarties atlikimo vieta, tiekėjo jėgomis įvykdytos darbų vertė be PVM, sutarties vykdymo pradžios ir pabaigos datos, informacija apie tai, ar sutartys buvo įvykdytos tinkamai ir laiku.

	Tiekėjas. 
Jeigu pasiūlymą teikia ūkio subjektų grupė – reikalavimą turi atitikti visi kartu (pajėgumai sumuojami);
Tiekėjas gali remtis kitų ūkio subjektų pajėgumais: reikalavimą turi atitikti visi kartu (šių ūkio subjektų pajėgumai gali būti sumuojami su tiekėjo pajėgumais);
Subtiekėjams šis reikalavimas nenustatomas.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.

	2.
	Tiekėjas, pirkimo sutarties vykdymui, privalo turėti kvalifikuotus specialistus:
1. ne mažiau kaip vieną kvalifikuotą neypatingo statinio projekto vadovą, statinių paskirties grupė Kiti inžineriniai statiniai, paskirtis - Kitos paskirties, kuris per paskutinius 3 metus iki pasiūlymų pateikimo termino pabaigos būtų tinkamai parengęs vandens gerinimo įrenginių kapitalinio remonto, rekonstrukcijos ar naujos statybos techninį projektą ar techninį darbo projektą.
2. ne mažiau kaip vieną neypatingojo statinio statybos vadovą, statinių paskirties grupė Kiti inžineriniai statiniai, paskirtis - Kitos paskirties.

Tas pats asmuo gali vykdyti kelių specialistų funkcijas, jei jis atitinka (turi reikiamą kvalifikaciją) atitinkamus kvalifikacijos reikalavimus dėl tų pareigų, į kurias būtų siūlomas.
Tiekėjo siūlomų specialistų atestatai atitiks reikalavimus ir tuo atveju, jei jie apims daugiau statinių paskirties grupių ar paskirčių, arba bus aukštesnės kategorijos nei reikalaujama. 
	Pateikiama su pasiūlymu: EBVPD ir
Tiekėjo patvirtintas specialistų (-o), kurie (-is) bus atsakingi (-as) už pirkimo sutarties vykdymą, sąrašas (Pirkimo sąlygų priedas Nr. 8), kuriame nurodomi specialisto vardas, pavardė, darbovietė, jo pareigos, vykdant pirkimo sutartį.
Dokumentai, kuriuos turės pateikti galimas laimėtojas:
1. Siūlomo specialisto pasirašyta deklaracija, kurioje jis įsipareigoja vykdyti pirkimo sutartį (tais atvejais, kai specialistas pasiūlymo pateikimo metu nėra tiekėjo darbuotojas).
2. Lietuvos Respublikos ir trečiųjų šalių piliečiams ir kitiems fiziniams asmenims - statinių statybos techninės veiklos pagrindinių sričių vadovams - (išskyrus užsienio šalies specialistus*) SSVA (iki 2022-04-30 SPSC) ir/ar Architektų rūmų išduoti kvalifikacijos atestatai ar užsienio šalies specialistams* išduoti teisės pripažinimo dokumentai, arba užsienio šalies specialistams* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija.
3. Projekto vadovo patirčiai pagrįsti pateikiamas parengtų techninių projektų ar techninių darbo projektų sąrašas bei užsakovo patvirtinimas, kad projektai buvo parengti tinkamai ir laiku.

*Užsienio šalies specialistai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis - turi teisę eiti neypatingojo statinio statybos vadovo, neypatingojo statinio projekto vadovo pareigas, pripažinus jų kilmės valstybėje turimą teisę eiti analogiškų statinių statybos vadovo /projekto vadovo pareigas. 
Užsienio šalies specialisto turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę specialistas kilmės šalyje turi būti įgijęs iki pasiūlymų pateikimo termino pabaigos. Teisės pripažinimo dokumentai turi būti gauti iki pirkimo sutarties pasirašymo. Užsienio šalies specialistai turi pareigą kreiptis į SSVA ir gauti teisės pripažinimo dokumentą. Užsienio šalies specialistai turi siekti teisės pripažinimo dokumentą gauti per įmanomai trumpiausią laiką, t. y., iš anksto parengti ir operatyviai pateikti SSVA visus reikiamus dokumentus, esant poreikiui juos nedelsiant tikslinti, aktyviai bendradarbiauti.
Jei Pasiūlymą teikia šiame punkte nurodytas užsienio Tiekėjas, turintis teisę vykdyti atitinkamus darbus ne Lietuvos Respublikoje, gali būti pateiktos patvirtinančių dokumentų, jog fizinis asmuo kreipėsi į VšĮ Statybos sektoriaus vystymo agentūrą dėl teisės pripažinimo dokumento išdavimo (kaip tai numatyta STR 1.02.01:2017 VIII ir IX skyriuose) skaitmeninės kopijos. Tokiu atveju, kai užsienio Tiekėjas įrodymui pateikia ne teisės pripažinimo dokumentą, o kitus dokumentus, teisės pripažinimo dokumentą jis privalės pateiki per Pirkimo vykdytojo nustatytą protingą terminą. 
Nustatydamas terminą, Perkantysis subjektas atsižvelgs į teisės pripažinimo dokumentą išduodančio subjekto veiklą reglamentuojančių teisės aktų nustatytus terminus, tačiau tiekėjas turi siekti pripažinimo dokumentą gauti per įmanomai trumpiausią laiką, iš anksto parengti ir operatyviai pateikti pripažinimo dokumentą išduodančiai institucijai visus reikiamus dokumentus, siekiant klausimą išspręsti per vieną iteraciją.

Perkantysis subjektas informaciją apie Lietuvoje išduotus kvalifikacijos dokumentus pasitikrina SSVA registruose https://www.ssva.lt/cms/registrai.
Jeigu dėl sistemos techninių trikdžių Pirkimo vykdytojas neturės galimybės patikrinti neatlygintinai prieinamų duomenų apie Tiekėją, ji turės teisę prašyti Tiekėjo pateikti nustatyta tvarka išduotą dokumentą, patvirtinantį atitiktį šiam reikalavimui. 
	Tiekėjas.
Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti. 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.

Jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.



	Pastabos:
1.  Visi pateikti dokumentai, būtini sutarčiai vykdyti, turi būti galiojantys visą sutarties vykdymo laikotarpį arba turi būti pateikta garantija, kad sutarties vykdymo laikotarpiu dokumentų galiojimas bus užtikrintas (pratęstas), arba kitomis priemonėmis bus užtikrinta galimybė vykdyti sutartinius įsipareigojimus pagal užsakovo konkurso sąlygose nurodytus reikalavimus.



2. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajam subjektui įsipareigoja, kad pirkimo sutartį vykdys tik tokią teisę turintys asmenys.
3. Tiekėjas gali pasitelkti pirkimo sutarčiai įvykdyti kitus ūkio subjektus ir/ar subrangovus (turi pateikti statusą įrodančius dokumentus), neatsižvelgdamas į tai, kokio teisinio pobūdžio būtų jų ryšiai su jais. Šiuo atveju tiekėjas privalo įrodyti perkančiajam subjektui, kad, vykdant pirkimo sutartį, tie ištekliai jam bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais. Visi ūkio subjektai, subtiekėjai (kvazisubtiekėjai) ir/ar pasiūlymo pateikimo metu žinomi subrangovai turi būti nurodyti pasiūlymo formoje (specialiųjų pirkimo sąlygų 6 priedas). Tiekėjas įsipareigoja, kad pirkimo sutartį vykdys tik tokią teisę turintys fiziniai ar juridiniai asmenys. 
